Haja Umu Hawa Tejan-Jalloh, GCOR (an haife tane a ranar 16 ga watan Afrilun shekarar, 1949 [1] ) lauya ce daga Saliyo wacce ta kasance Babban Jojin Saliyo daga 2008 zuwa 2015. An haife ta ne a ranar 16 ga watan Afrilu, shekarar 1949 [2] kuma ta girma ne a Freetown babban birnin Saliyo ga iyayen musulmai daga ƙabilar Fula, waɗanda asalinsu sun fito daga Gundumar Koinadugu a arewacin Saliyo. Kamar iyayenta, Umu Hawa Tejan-Jalloh ita ma musulma ce. Ita ce babbar 'yar'uwar diflomasiyyar Saliyo, Sulaiman Tejan-Jalloh . Mahaifiyar Jalloh ta kasance Shugabar kungiyar Matan Fullah ta Kasa ta Saliyo tsawon shekaru ashirin da shida; kuma mahaifinta yayi aiki a karamar hukumar Freetown. Ta halarci makarantar sakandaren 'yan mata ta Harford a Moyamba, Gundumar Moyamba da kuma makarantar sakandaren St. Edward da ke Freetown . Bayan ta kammala karatun sakandare, ta samu shiga babbar jami'ar Columbia da ke New York City, New York, Amurka inda ta kammala da digirin farko na ilimin kere kere